**Sopimusesitys 7.10.2014**

**YLIOPISTOJA JA AMMATTIKORKEAKOULUJA KOSKEVA**

**TEOSTEN KOPIOINTISOPIMUS**

**1. SOPIMUSOSAPUOLET**

1. Ammattikorkeakoulujen rehtorineuvosto Arene ry (y-tunnus: 1059534-3 ), jäljempänä ”Arene”
2. Suomen yliopistot UNIFI ry (y-tunnus: 2343785-4), jäljempänä ”UNIFI”
3. Kopiosto ry (y-tunnus: 0414755-2), jäljempänä "Kopiosto"

**MÄÄRITELMÄT JA SOPIMUKSEN SOVELTAMISALA**

**2. Sopijaosapuolten asema ja määritelmät**

**2.1 Sopijaosapuolten asema ja sopimusosapuolten määritelmä**

Tässä sopimuksessa tarkoitetaan:

*Arenella* Ammattikorkeakoulujen rehtorineuvosto Arene ry:tä,   
jonka toiminnan tarkoituksena on ammattikorkeakoulujärjestelmän kehittäminen ja ammattikorkeakoulujenvälisen yhteistyön lisääminen. Arenen jäsenet, jotka ovat tässä sopimuksessa tarkoitettuja Luvansaajia, on lueteltu liitteessä 1.b. Arenen hallitus on kokouksessaan 17.9.2014 valtuuttanut Arenen toimimaan tämän sopimuksen osapuolena.

*Kopiostolla* järjestöä, joka toimii sopimuslisenssijärjestönä tässä sopimuksessa tarkoitettujen Teosten kopioinnin ja korvauksenalaisten käyttöjen osalta.

Kopiosto ry on joulukuun 21 päivänä 2011 tehdyillä opetus- ja kulttuuriministeriön päätöksillä (OKM/11/650/2011 ja OKM/14/650/2011) hyväksytty tekijänoikeuslain 13 §:n ja 14 §:n 1 momentin, sellaisena kuin ne ovat lokakuun 14 päivänä 2005 annetussa laissa (821/2005), mukaisesti sopimaan teoksen kappaleiden valmistamisesta valokopioimalla tai vastaavin menetelmin sekä julkistetun teoksen kappaleiden valmistamisesta ja yleisölle välittämisestä opetustoiminnassa tai tieteellisessä tutkimuksessa käytettäväksi. Kopioston jäsenjärjestöt on lueteltu liitteessä 1.a.

*UNIFI:lla* Suomen yliopistot UNIFI ry:tä, joka toimii yliopistojen yhteistyön edellytysten hyväksi. UNIFI tuo esiin yliopistojen yhteisiä kantoja keskeisissä tutkimus- ja koulutuspoliittisissa kysymyksissä sekä pyrkii vahvistamaan yliopistojen roolia yhteiskuntakeskustelun tärkeänä osapuolena. UNIFI:n jäsenyliopistot, jotka ovat tämän sopimuksen mukaisia Luvansaajia, on lueteltu liitteessä 1.c. UNIFI:n hallitus on kokouksessaan 15.10.2014 valtuuttanut UNIFI:n toimimaan tämän sopimuksen osapuolena.

**2.2. Muut määritelmät**

Tässä sopimuksessa tarkoitetaan:

*Lupaehdoilla* Kopioston yliopistoja ja ammattikorkeakouluja koskevan teosten valokopioinnin ja digitaalisen kopioinnin käyttöluvan voimassaolevia Lupaehtoja. Sopimuksen allekirjoitushetkellä voimassa olevat Lupaehdot ovat tämän sopimuksen liitteenä 2.

*Luvansaajalla* tämän sopimuksen piiriin kuuluvia Arenen ja UNIFI:in jäsenenä olevia ammattikorkeakouluja ja yliopistoja, jotka on lueteltu liitteissä 1 b ja 1 c.

*Opiskelijoilla* henkilöitä, jotka osallistuvat Luvansaajien antamaan opetukseen tai tutkimukseen, ja jotka on määritelty Lupaehdoissa opiskelijaksi.

*Teoksella* tekijänoikeuslain suojaamaa teoskynnyksen ylittävää julkaistua tai julkistettua teosta, valokuvaa, luetteloa tai tietokantaa, joka on saatettu luvallisesti yleisön saataville. Tässä sopimuksessa Teoksella ei tarkoiteta audiovisuaalisia teoksia ja muita televisiossa tai radiossa lähetettyjä teoksia.

**3. Soveltamisala**

Tämä sopimus koskee Lupaehdoissa olevin poikkeuksin Teosten kappaleiden valmistamista valokopioimalla tai vastaavalla menetelmällä, kuten tulostamalla digitaalisesta lähteestä, Teosten kappaleiden valmistamista digitaalisessa muodossa sekä näin valmistettujen kopioiden käyttämistä Lupaehtojen mukaisesti Luvansaajien lakisääteisissä tehtävissä, mukaan lukien Luvansaajien järjestämä avoin yliopisto-opetus sekä lakisääteisten tehtävien suorittamista varten tarvittavat palvelu- ja hallinnolliset toiminnot. Luvansaajien lakisääteiset tehtävät määritellään yliopistolain (558/2009) 2 §:ssä ja ammattikorkeakoululain (9.5.2003/351) 4 §:ssä.

Sopimus ei koske sellaisten kopioiden valmistamista, joista peritään opiskelijoilta erillinen maksu. Sopimus ei myöskään koske kopioiden valmistamista sellaisen opetuksen tai koulutuksen yhteydessä, joka kuuluu maksupalveluasetuksen tai muun vastaavan säädöksen piiriin, jonka nojalla Luvansaaja perii palveluistaan tai suoritteistaan maksun, jonka tarkoituksena on kattaa oleelliselta osin muun muassa kopioinnista aiheutuvat kustannukset. Sopimuksen allekirjoitushetkellä tässä tarkoitettuja laitoksia, joiden kopioinnista sovitaan erikseen, ovat ainakin liitteessä 3 luetellut laitokset.

1. **Sovittu käyttölupa**

Tällä sopimuksella sovitaan, että Luvansaaja saa laajuudeltaan Lupaehtojen mukaisen käyttöluvan.

Lupaehtojen muuttuessa Kopiosto toimittaa uudet Lupaehdot Arenelle, UNIFI:lle sekä sopimuksen piirissä oleville Luvansaajille. Voimassa olevat Lupaehdot ovat myös saatavilla Kopioston kotisivuilla (www.kopiosto.fi).

**KOPIOINNISTA MAKSETTAVA KORVAUS**

**5. Vuosittainen korvaus**

Tämän sopimuksen mukaisesta Teosten kopioinnista ja käytöstä Luvansaajat maksavat Kopiostolle vuosittain korvauksen. Korvaus perustuu tekijänoikeudellisesti suojatun aineiston sivukohtaiseen korvaukseen ja kohdassa 8 määriteltyyn korvattavan kopioinnin määrään ja laatuun.

**6. Käyttö, joka ei ole korvauksenalaista**

Korvausta ei makseta tekijänoikeuslain nojalla sallitusta käytöstä. Erityisesti todetaan, että korvausta ei makseta Teosten käytöstä tekijänoikeuslain (24.3.1995/446) 25 §:n sallimalla tavoin tieteellisessä esityksessä eikä teoksen lainaamisesta hyvän tavan mukaisesti tekijänoikeuslain 22 §:n nojalla.

Kopiostolle ei makseta korvausta käytöstä, johon on saatu oikeudenhaltijan lupa muulla lisenssillä kuin tämän sopimuksen tarkoittamalla sopimuslisenssillä. Kopiostolle ei myöskään makseta korvausta käytöstä, johon on saatu oikeudenhaltijan lupa Creative Commons lisenssin tai muun vastaavan avoimen lisenssin nojalla.

**7.**  **Sivuhinta**

Sivuhinnat vuosille 2014–2015 ovat tämän sopimuksen liitteenä 4.

**8. Korvattavan kopioinnin määrä**

Korvattavan kopioinnin määrät on arvioitu kohdassa 13 mainittujen selvitysten avulla ja huomioiden kohdan 6 mukainen käyttö, joka ei ole korvauksenalaista. Tässä sopimuksessa sovittu korvattavan kopioinnin määrä ilmenee liitteessä 5.

**9. Korvauksen opiskelijakohtainen jyvitys**

Kopiosto jyvittää kohdan 8 mukaisesti lasketut korvaukset Luvansaajakohtaiseksi korvaukseksi viimeisimmän tilastoidun opiskelijamäärän perusteella. Opiskelijamääränä käytetään Vipunen tietokannan FTE opiskelijamääriä. Högskolan på Ålandin osalta käytetään Tilastokeskuksen opiskelijamääriä. Tämän sopimuksen mukaisissa korvauksissa on käytetty vuoden 2013 tilastoituja opiskelijamääriä. Opiskelijakohtainen korvaus vuosille 2014 ja 2015 on laskettu liitteessä 5.

Ammattikorkeakoulujen FTE opiskelijamäärä

<http://vipunen.csc.fi/fi-fi/ammattikorkeakoulutus/opiskelijat/Pages/default.aspx>

Yliopistojen FTE opiskelijamäärä

<http://vipunen.csc.fi/fi-fi/yliopistokoulutus/opiskelijat/Pages/default.aspx>

***Opiskelijakohtainen korvaus vuonna 2014 ja 2015 (muu kuin Taideyliopiston musiikkialan opiskelijat)***

|  |  |
| --- | --- |
| Yliopistot, muut kuin Sibelius-Akatemia | 12,90 €/opiskelija/vuosi |
| Ammattikorkeakoulut | 6,60 € / opiskelija/vuosi |

Sibelius-Akatemian osalta vuosittaiseksi korvaukseksi on yhteisesti arvioitu vuodelle 2014 yhteensä 28 310 euroa ja vuodelle 2015 yhteensä 67 944 euroa. Sibelius-Akatemian korvaus sisältyy liitteessä 6a Taideyliopistolle jyvitettyyn korvaukseen.

Tässä sopimuksessa sovittuihin kopiointikorvauksiin lisätään arvonlisäverolain mukainen arvonlisäveron määrä. Vuonna 2014 arvonlisävero on 10 %.

**10. Keskitysalennus ja luvansaajien laskutus**

Arene, UNIFI ja Kopiosto ovat sopineet kopiointilupien hankkimisesta keskitetysti kaikille Luvansaajille. Yllä kohdassa 9 olevan taulukon mukaiset opiskelijakohtaiset korvaukset ja Sibelius-Akatemian vuosittainen korvaus sisältävät 20 %:n keskitysalennuksen. Mikäli sopimuksen piiristä jäisi yksi tai useampi korkeakoulu pois tai ei suorita tämän sopimuksen mukaista korvausta sopimuksen mukaisesti, ei tässä kohdassa sovittua alennusta enää myönnetä Luvansaajille. Tällöin UNIFI, Arene ja Kopiosto voivat neuvotella uudesta alemmasta alennusprosentista, mikäli sopimus koskisi edelleen keskitettyä lupahankintaa.

UNIFI ja Arene toimittavat jokaisen Luvansaajan laskutusosoitteen sähköisesti erikseen sovitussa muodossa Kopiostolle vuosittain tammikuun loppuun mennessä.

Kopiosto laskuttaa vuosittain Luvansaajilta opiskelijakohtaisesti jyvitetyn korvauksen. Korkeakouluittain jyvitetyt korvaukset vuosina 2014 ja 2015 ovat liitteessä 6a ja 6b.

Vuodelta 2014 Luvansaajat maksavat korvauksen ajalta 1.8.–31.12.2014. Vuoden 2014 korvaus maksetaan 14.1.2015 mennessä. Vuoden 2015 korvaus maksetaan 30.6.2015 mennessä.

Maksun viivästyessä suoritetaan korkolain mukainen viivästyskorko.

**MUUT EHDOT**

**11. Kopioston vastuu**

Mikäli teoksen oikeudenhaltija, jota Kopiosto ei edusta, esittää perustellun korvausvaatimuksen tämän sopimuksen soveltamisalaan kuuluvasta Lupaehtojen mukaisesta kopioinnista, Kopiosto sitoutuu vastaamaan korvauksen suorittamisesta.

**12. Luvansaajien vastuu**

Luvansaajat ovat vastuussa 10 kohdan mukaisten korvausten maksamisesta ja Lupaehtojen mukaisesta käytöstä.

**13. Kopioinnin määrän selvittäminen ja digitaalisten kopioiden leimaaminen ja raportointi**

Tämän sopimuksen tarkoittamina selvityksinä käytetään opetus- ja kulttuuriministeriön ja Kopioston yhdessä teettämiä selvityksiä *Yliopistojen valokopiointitutkimus 2009, 29.3.2010, Ammatillisten oppilaitosten ja ammattikorkeakoulujen valokopiointitutkimus 2010, 28.2.2011, Valokopiointi ja tulostaminen musiikkioppilaitoksissa 2012, 30.8.2012* sekä *Yliopistot ja ammatilliset korkeakoulut Digitaalinen kopiointi sekä skannaus opetuksessa ja tutkimuksessa 2013, 23.10.2013*.

Jatkossa tekijänoikeudellisesti suojatun aineiston kopioinnin määrä selvitetään Kopioston, UNIFI:n ja Arenen yhteisillä selvityksillä. Sopijaosapuolet ovat sopineet, että vuoden 2015 aikana toteutetaan uusi kopioinnin määrää ja laatua koskeva selvitys ammattikorkeakouluissa ja yliopistoissa, mukaan lukien musiikin alan korkeakouluopetus sekä avoin yliopisto- ja ammattikorkeakouluopetus. Näiden selvitysten tarkemmasta ajankohdasta ja toteuttamistavasta sovitaan erikseen UNIFI:n, Arenen ja Kopioston kesken. Selvityksestä aiheutuneet kulut jaetaan sopijaosapuolten kesken tasan siten, että kukin vastaa niistä yhdellä kolmasosalla (1/3). UNIFI ja Arene vastaavat kuitenkin kumpikin erikseen enintään 4 000 eurolla.

Tämän sopimuksen mukaisesta korvauksesta myönnetään vuonna 2015 ylimääräinen 10 % alennus, jos kyseisenä vuonna toteutetaan yhteinen kopioinnin määrää ja laatua koskeva selvitys. Tämä alennus on jo huomioitu kohdan 9 mukaisissa korvauksissa.

Arene ja UNIFI sitoutuvat edistämään Luvansaajaorganisaatioissa tehtäviä kopiointiselvityksiä, seurantaa ja raportointia. Selvitysten kustannukset jaetaan osapuolten kesken tavalla, josta Arene, UNIFI ja Kopiosto sopivat erikseen.

Kopiosto tiedottaa Luvansaajille siitä, miten tällä sopimuksella sovitun luvan nojalla valmistetut digitaaliset kopiot voidaan leimata ja/tai raportoida.

**14. Tiedottaminen**

Arene ja UNIFI sitoutuvat yhteistyössä Kopioston kanssa tiedottamaan tällä sopimuksella sovitun käyttöluvan sisällöstä ja lupaehdoista Luvansaajille.Kopiosto tarjoaa Luvansaajille neuvonta- ja luennointipalveluja Lupaehdoista.

**15. Sopimuksen ja luvan voimaantulo ja voimassaolo**

Tämä sopimus tulee voimaan taannehtivasti 1.8.2014 alkaen ja on voimassa 31.12.2015 saakka.

Tällä sopimuksella sovittu lupa tulee voimaan kunkin Luvansaajan kohdalla, kun Luvansaaja on suorittanut kohdan 9 mukaisen korvauksen tämän sopimuksen mukaisesti. Käyttölupa on voimassa tämän sopimuksen voimassaoloajan, ellei sitä tämän sopimuksen mukaisesti peruuteta.

Kopiostolla on oikeus peruuttaa Luvansaajalle myönnetty lupa välittömin oikeusvaikutuksin, mikäli Luvansaaja ei noudata Lupaehtoja. Luvansaaja on myös velvollinen korvaamaan Kopiostolle kaikki asian hoitamisesta aiheutuneet kulut sekä tuhoamaan vaadittaessa Lupaehdoissa tarkoitetut kopiot. Ennen sopimuksen irtisanomista ja luvan peruuttamista Luvansaajan Lupaehtojen vastaisen kopioinnin johdosta, neuvottelee Kopiosto asiasta ensin Arenen ja UNIFI:n kanssa.

Mikäli Luvansaaja ei suorita vuosittaista korvausta määräajassa, on Kopiostolla oikeus peruuttaa tällä sopimuksella Luvansaajan saama käyttölupa välittömin oikeusvaikutuksin. Ennen luvan peruuttamista Luvansaajan maksamattoman korvauksen johdosta, neuvottelee Kopiosto asiasta Arenen ja UNIFI:n kanssa.

**16. Sopimuskappaleet ja allekirjoitukset**

Tätä sopimusta on tehty kolme samasanaista kappaletta, yksi kullekin osapuolelle.

Helsingissä, \_\_\_\_ päivänä \_\_\_\_\_\_\_\_ kuuta 2014

Ammattikorkeakoulujen Suomen yliopistot UNIFI ry:n

rehtorineuvosto Arene puolesta:

ry:n puolesta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kopiosto ry:n puolesta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LIITE 1a

Kopiosto ry:n jäsenjärjestöt 1.1.2014

1. Aikakauslehtien Liitto ry
2. Aikakauslehtien päätoimittajat ry
3. Akava ry
4. Animaatioklinikka − Suomen animaationtekijät ry
5. Esittävien taiteilijoiden ja äänitteiden tuottajien tekijänoikeusyhdistys Gramex ry
6. Finlands svenska författareförening rf
7. Finlands Svenska Skådespelarförbund rf
8. Forum Artis ry
9. Freelance ohjelmatyöntekijät ry
10. Kuvittajat ry
11. Paikallislehtien Päätoimittajayhdistys ry
12. Päätoimittajien Yhdistys ry
13. Radio- ja televisiotoimittajien liitto ry
14. Sanomalehtien Liitto ry
15. Sarjakuvantekijät ry
16. Suomen arvostelijain liitto ry
17. Suomen Elokuvaajien Yhdistys F.S.C. ry
18. Suomen elokuva- ja mediatyöntekijät SET ry
19. Suomen elokuvaohjaajaliitto ry
20. Suomen Journalistiliitto ry
21. Suomen Kirjailijaliitto ry
22. Suomen Kustannusyhdistys ry
23. Suomen kääntäjien ja tulkkien liitto ry
24. Suomen Lavastustaiteilijain Liitto SLL ry
25. Suomen Musiikkikustantajat ry
26. Suomen Muusikkojen Liitto ry
27. Suomen Nuorisokirjailijat ry
28. Suomen Näytelmäkirjailijaliitto ry
29. Suomen Näyttelijäliitto ry
30. Suomen Radio- ja TV-Selostajat ry
31. Suomen Säveltäjät ry
32. Suomen Taiteilijaseura ry
33. Suomen tanssi- ja sirkustaiteilijat ry
34. Suomen teatteriohjaajat ja dramaturgit ry
35. Suomen Tekniset Kustantajat ry
36. Suomen tiedekustantajien liitto ry
37. Suomen tiedetoimittajain liitto ry
38. Suomen tietokirjailijat ry
39. Suomen valokuvajärjestöjen keskusliitto - Finnfoto ry
40. Säveltäjäin Tekijänoikeustoimisto Teosto ry
41. Säveltäjät ja Sanoittajat ELVIS ry
42. Teatteri- ja mediatyöntekijät ry
43. TV-Kuvaajat ry
44. Visuaalisen alan taiteilijoiden tekijänoikeusyhdistys Kuvasto ry
45. Visuaalisen viestinnän suunnittelijoiden järjestö Grafia ry

LIITE 1b

Sopimuksen piirissä olevat Arenen jäsenammattikorkeakoulut:

1. Arcada - Nylands svenska yrkeshögskola
2. Centria ammattikorkeakoulu
3. Diakonia-ammattikorkeakoulu
4. Haaga-Helia ammattikorkeakoulu
5. Humanistinen ammattikorkeakoulu
6. Hämeen ammattikorkeakoulu
7. Högskolan på Åland
8. Jyväskylän ammattikorkeakoulu
9. Kajaanin ammattikorkeakoulu
10. Karelia-ammattikorkeakoulu
11. Kymenlaakson ammattikorkeakoulu
12. Lahden ammattikorkeakoulu
13. Lapin ammattikorkeakoulu
14. Laurea-ammattikorkeakoulu
15. Metropolia ammattikorkeakoulu
16. Mikkelin ammattikorkeakoulu
17. Oulun seudun ammattikorkeakoulu
18. Saimaan ammattikorkeakoulu
19. Satakunnan ammattikorkeakoulu
20. Savonia-ammattikorkeakoulu
21. Seinäjoen ammattikorkeakoulu
22. Tampereen ammattikorkeakoulu
23. Turun ammattikorkeakoulu
24. Vaasan ammattikorkeakoulu
25. Yrkeshögskolan Novia

LIITE 1c

Sopimuksen piirissä olevat UNIFI:n jäsenyliopistot:

1. Aalto yliopisto
2. Helsingin yliopisto
3. Itä-Suomen yliopisto
4. Jyväskylän yliopisto
5. Lapin yliopisto
6. Lappeenrannan teknillinen yliopisto
7. Oulun yliopisto
8. Svenska handelshögskolan
9. Taideyliopisto
10. Tampereen teknillinen yliopisto
11. Tampereen yliopisto
12. Turun yliopisto
13. Vaasan yliopisto
14. Åbo Akademi

LIITE 3

Tämän sopimuksen kohdassa 3 tarkoitettua opetusta tai koulutusta tai kohdassa tarkoitettuja laitoksia tai itsenäisiä tulosvastuullisia koulutusyksiköitä, joiden valokopioinnista ja digitaalisesta kopioinnista ja käytöstä Kopiosto ja kyseisestä opetuksesta vastaava organisaatio sopivat erikseen, ovat seuraavat:

* Yliopistojen täydennyskoulutuskeskukset
* Kesäyliopistot
* Ammattikorkeakoulujen maksullinen kopiointi ja kurssitoiminta
* Yliopistojen maksullinen kopiointi ja kurssitoiminta

LIITE 4

**Kopioston arvonlisäverottomat sivuhinnat vuonna 2014-2015**

|  |  |
| --- | --- |
| **Valokopiointi ja tulostus** |  |
| Oppilaitokset ja korkeakoulut |  |
| -    Sivuhinta muu kuin nuotit | 0,0497 € |
| -    Sivuhinta nuotit | 0,1305 € |
| Musiikkioppilaitokset ja Sibelius-Akatemia |  |
| -    Sivuhinta muu kuin nuotit | 0,0497 € |
| -    Sivuhinta nuotit | 0,1692 € |
|  |  |
|  |  |
| **Digitointi, oppilaitokset ja korkeakoulut** |  |
| Sivuhinta, muu kuin nuotit |  |
| * Sisältää verkkovälityksen | 0,2115 € |
| * Ei verkkovälitystä | 0,1269 € |
| * Opetuksen valmistelu, oma työkäyttö | 0,0846 € |
| Sivuhinta, nuotit |  |
| * Sisältää verkkovälityksen | 0,7931 € |
| * Ei verkkovälitystä | 0,4759 € |
|  |  |
| **Digitaalisessa muodossa olevien aineistojen käyttö (verkkoaineistot)** |  |
| Muu aineisto kuin nuotti | 0,0373 € |
| Nuotti | 0,0933 € |

LIITE 5

|  |  |  |  |
| --- | --- | --- | --- |
| **YLIOPISTOT** |  |  |  |
| ***Valokopiointi*** |  |  |  |
|  | **Sivua** | **Sivuhinta** | **Korvaus** |
| Korvattavaa aineistoa | 10 973 295 | 0,0497 | 545 373 |
| Nuotteja | 48 535 | 0,1305 | 6 334 |
| Tulostaminen, korvattavaa aineistoa | 3 137 478 | 0,0497 | 155 933 |
| **Valokopiointikorvaus yhteensä** |  |  | **707 639 €** |
|  |  |  |  |
| Opiskelijat (Vipunen FTE-luku, 2013) | 113 618 |  |  |
| Sibelius-akatemia (Vipunen, 2013) | 1 035 |  |  |
| Opiskelijat, ilman Sibelius-akatemiaa | 112 583 |  |  |
| **Valokopiointikorvaus per opiskelija** | **6,29 €** |  |  |
|  |  |  |  |
| ***Skannaus*** |  |  |  |
|  | **Sivua** | **Sivuhinta** | **Korvaus** |
| Korvattavaa aineistoa, digitaalinen välitys | 2 190 933 | 0,2115 | 463 382 |
| Nuotteja, digitaalinen välitys | 0 | 0,5288 | 0 |
| Korvattavaa aineistoa, välitys paperilla /esittämällä | 5 624 047 | 0,1269 | 713 692 |
| Nuotteja, välitys paperilla /esittämällä | 0 | 0,3173 | 0 |
| Korvattavaa aineistoa, opetuksen valmistelu | 244 524 | 0,0846 | 20 687 |
| Korvaus yhteensä |  |  | 1 197 761 € |
|  |  |  |  |
| ***Nettitallennus*** |  |  |  |
| Korvattavaa aineistoa, muu | 5 226 080 | 0,0373 | 194 933 |
| Nuotti | 0 | 0,0933 | 0 |
| Yhteensä |  |  | 194 933 |
| Korvauksesta huomioitu 60 % |  |  | 116 960 € |
| **Digikorvaus yhteensä** |  |  | **1 314 720 €** |
|  |  |  |  |
| Opiskelijat (Vipunen FTE-luku, 2013) | 113 618 |  |  |
| Sibelius-akatemia (Vipunen, 2013) | 1 035 |  |  |
| Opiskelijat, ilman Sibelius-akatemiaa | 112 583 |  |  |
| **Digikorvaus per opiskelija** | **11,68 €** |  |  |
|  |  |  |  |
| Valokopiointi- ja digikorvaus yhteensä | 2 022 360 € |  |  |
| **Valokopiointi- ja digikorvaus yhteensä per opiskelija** | 17,96 € |  |  |
| **Alennettu korvaus per opiskelija / vuosi** | **12,93 €** |  |  |
|  |  |  |  |
| **AMMATTIKORKEAKOULUT** |  |  |  |
| ***Valokopiointi*** |  |  |  |
|  | **Sivua** | **Sivuhinta** | **Korvaus** |
| Korvattavaa aineistoa | 10 010 000 | 0,0497 | 497 497 |
| Nuottia | 5 352 | 0,1305 | 698 |
| Tulostaminen, korvattavaa aineistoa | 1 364 440 | 0,0497 | 67 813 |
| **Valokopiointikorvaus yhteensä** |  |  | **566 008 €** |
|  |  |  |  |
| Opiskelijat (Vipunen 2013) | 113 046 |  |  |
| **Valokopiointikorvaus per opiskelija** | **5,01 €** |  |  |
|  |  |  |  |
| ***Skannaus*** |  |  |  |
|  | **Sivua** | **Sivuhinta** | **Korvaus** |
| Korvattavaa aineistoa, digitaalinen välitys | 682 627 | 0,2115 | 144 376 |
| Nuottia, digitaalinen välitys | 11 192 | 0,5288 | 5 918 |
| Korvattavaa aineistoa, välitys paperilla /esittämällä | 1 755 325 | 0,1269 | 222 751 |
| Nuottia, välitys paperilla /esittämällä | 28 780 | 0,3173 | 9 132 |
| Korvattavaa aineistoa, opetuksen valmistelu | 11 287 | 0,0846 | 955 |
| Korvaus yhteensä |  |  | 383 131 € |
|  |  |  |  |
| ***Nettitallennus*** |  |  |  |
| Korvattaa aineistoa, muu | 4 003 992 | 0,0373 | 149 349 |
| Nuottia | 0 | 0,0933 | 0 |
| Yhteensä |  |  | 149 349 |
| Korvauksesta huomioitu 60 % |  |  | 89 609 € |
|  |  |  |  |
| **Digikorvaus yhteensä** |  |  | **472 741 €** |
|  |  |  |  |
| Opiskelijoita (Vipunen 2013) | 113 046 |  |  |
| **Digikorvaus per opiskelija** | **4,18 €** |  |  |
|  |  |  |  |
| Valokopiointi- ja digikorvaus yhteensä | 1 038 749 € |  |  |
| **Valokopiointi- ja digikorvaus yhteensä per opiskelija** | 9,19 € |  |  |
| **Alennettu korvaus/opiskelija / vuosi** | **6,62 €** |  |  |
|  |  |  |  |
| **SIBELIUS-AKATEMIA** |  |  |  |
| ***Valokopiointi*** |  |  |  |
|  | **Sivua** | **Sivuhinta** | **Korvaus** |
| Korvattavaa aineistoa | 43 120 | 0,0497 | 2 143 |
| Nuottia | 433 510 | 0,1692 | 73 350 |
| **Valokopiointikorvaus yhteensä / vuosi** |  |  | **75 493 €** |
| Skannaus ja verkkoaineiston kopiointi ja käyttö; arvio (tutkimus tehdään vuonna 2015) |  |  | 18 873 € |
| **Valokopiointi- ja digikorvaus yhteensä / vuosi** |  |  | **94 366 €** |
|  |  |  |  |
| **Alennettu korvaus/vuosi** | **67 944 €** |  |  |

LIITE 6a

|  |  |  |  |
| --- | --- | --- | --- |
| **Ammattikorkeakoulu** | **FTE-opiskelijamäärät 2013** | **Korvaus 2014 1.8.-31.12.2014** | **Korvaus 2015** |
| 1. Arcada - Nylands svenska yrkeshögskola | 1 945 | 5 348,75 € | 12 837,00 € |
| 1. Centria ammattikorkeakoulu | 2 642 | 7 265,50 € | 17 437,20 € |
| 1. Diakonia-ammattikorkeakoulu | 2 579 | 7 092,25 € | 17 021,40 € |
| 1. Haaga-Helia ammattikorkeakoulu | 8 116 | 22 319,00 € | 53 565,60 € |
| 1. Humanistinen ammattikorkeakoulu | 1 198 | 3 294,50 € | 7 906,80 € |
| 1. Hämeen ammattikorkeakoulu | 5 824 | 16 016,00 € | 38 438,40 € |
| 1. Jyväskylän ammattikorkeakoulu | 5 813 | 15 985,75 € | 38 365,80 € |
| 1. Kajaanin ammattikorkeakoulu | 1 774 | 4 878,50 € | 11 708,40 € |
| 1. Karelia-ammattikorkeakoulu | 3 168 | 8 712,00 € | 20 908,80 € |
| 1. Kymenlaakson ammattikorkeakoulu | 3 410 | 9 377,50 € | 22 506,00 € |
| 1. Lahden ammattikorkeakoulu | 4 232 | 11 638,00 € | 27 931,20 € |
| 1. Lapin ammattikorkeakoulu | 4 832 | 13 288,00 € | 31 891,20 € |
| 1. Laurea-ammattikorkeakoulu | 6 329 | 17 404,75 € | 41 771,40 € |
| 1. Metropolia ammattikorkeakoulu | 13 236 | 36 399,00 € | 87 357,60 € |
| 1. Mikkelin ammattikorkeakoulu | 3 421 | 9 407,75 € | 22 578,60 € |
| 1. Oulun seudun ammattikorkeakoulu | 6 720 | 18 480,00 € | 44 352,00 € |
| 1. Saimaan ammattikorkeakoulu | 2 489 | 6 844,75 € | 16 427,40 € |
| 1. Satakunnan ammattikorkeakoulu | 4 512 | 12 408,00 € | 29 779,20 € |
| 1. Savonia-ammattikorkeakoulu | 5 167 | 14 209,25 € | 34 102,20 € |
| 1. Seinäjoen ammattikorkeakoulu | 4 005 | 11 013,75 € | 26 433,00 € |
| 1. Tampereen ammattikorkeakoulu | 8 142 | 22 390,50 € | 53 737,20 € |
| 1. Turun ammattikorkeakoulu | 7 875 | 21 656,25 € | 51 975,00 € |
| 1. Vaasan ammattikorkeakoulu | 2 634 | 7 243,50 € | 17 384,40 € |
| 1. Yrkeshögskolan Novia | 2 987 | 8 214,25 € | 19 714,20 € |
| 1. Högskolan på Åland (Tilastokeskus 2013) | 592 | 1 628,00 € | 3 907,20 € |

**Korvauksiin lisätään arvonlisäverolain mukainen arvonlisävero.**

LIITE 6b

|  |  |  |  |
| --- | --- | --- | --- |
| **Yliopisto** | **FTE-opiskelijamäärä 2013** | **Korvaus 2014 1.8.-31.12.2014** | **Korvaus 2015** |
| 1. Aalto yliopisto | 12 772 | 68 649,50 € | 164 758,80 € |
| 1. Helsingin yliopisto | 23 505 | 126 339,38 € | 303 214,50 € |
| 1. Itä-Suomen yliopisto | 10 798 | 58 036,56 € | 139 287,75 € |
| 1. Jyväskylän yliopisto | 9 718 | 52 231,56 € | 125 355,75 € |
| 1. Lapin yliopisto | 3 193 | 17 162,38 € | 41 189,70 € |
| 1. Lappeenrannan teknillinen yliopisto | 3 270 | 17 573,56 € | 42 176,55 € |
| 1. Oulun yliopisto | 10 374 | 55 760,25 € | 133 824,60 € |
| 1. Svenska handelshögskolan | 1 696 | 9 116,00 € | 21 878,40 € |
| 1. Taideyliopisto yhteensä |  | 31 223,25 € | 74 935,80 € |
| 1. Tampereen teknillinen yliopisto | 6 147 | 33 037,44 € | 79 289,85 € |
| 1. Tampereen yliopisto | 10 045 | 53 991,88 € | 129 580,50 € |
| 1. Turun yliopisto | 12 716 | 68 348,50 € | 164 036,40 € |
| 1. Vaasan yliopisto | 3 622 | 19 468,25 € | 46 723,80 € |
| 1. Åbo Akademi | 4 187 | 22 502,44 € | 54 005,85 € |

**Korvauksiin lisätään arvonlisäverolain mukainen arvonlisävero.**